**ELŐTERJESZTÉS KÍSÉRŐLAP**

**E-szám: 122/2017.**

**Tárgy:** **Döntés felszíni csapadékvíz-elvezetés létesítményeinek fejlesztésével érintett terület önkormányzati tulajdonba vételi eljárásának megindításáról**

**Előterjesztő neve:** Kiszelné Mohos Katalin polgármester

**Előadó neve:** Dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2017. október 25.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. október 25.**

**polgármester**

**Tisztelt Képviselő-testület!**

A Nemzetgazdasági Minisztérium pályázatot írt ki „Települések felszíni csapadékvíz-elvezetés létesítményeinek fejlesztése, a települési vízgazdálkodás korszerűsítésének támogatása Pest megye területén” címmel, a pályázati felhívás kódja: PM\_CSAPVÍZGAZD\_2017. A támogatás célja a csapadékvizek rendezett és kártétel nélküli elvezetése vagy helyben hasznosítása, a települések árvíz-, belvíz- és helyi vízkár veszélyeztetettségének csökkentése, a további környezeti káresemények megelőzése érdekében Pest megye településeinek önkormányzati tulajdonban lévő belterületi csapadékvíz elvezetési, csapadékvíz-gazdálkodási rendszerének kialakítása, korszerűsítése, a belterületen áthúzódó vízfolyások és belvízcsatornák, belvíz-elvezető rendszerek rendezése és a települések belterületének védelme a külterületeken keletkezett vizek káros hatásaitól.

A támogatási kérelem a képviselő-testület 113/2017 (IX. 21.) határozatának megfelelően benyújtásra került. A pályázati felhívás egyik feltétele szerint – amennyiben a pályázat szempontjából releváns – a kérelemhez csatolandó „országos közút és/vagy vasút érintettsége esetén a kezelő/fenntartó előzetes hozzájáruló nyilatkozata”. A nyilatkozat (1. sz. melléklet) a kérelemmel együtt benyújtásra került.

A Magyar Államkincstár hiánypótlási felszólítást intézett az Önkormányzat felé (2. sz. melléklet), amelyben jelezték, hogy szükséges egy polgármesteri nyilatkozat, vagy testületi határozat csatolása arról, hogy a fejlesztéssel érintett területek önkormányzati tulajdonba vételére irányuló folyamatot elkezdték és legkésőbb a Támogatási Szerződés megkötéséig a csapadékvíz-elvezető rendszer fejlesztésével (az építési tevékenységgel járó beruházással) közvetlenül érintett területek igazolhatóan önkormányzati tulajdonba kerülnek. Jelezték továbbá, hogy amennyiben nem sikerül a tulajdonviszony rendezését a fenti határidőre teljesíteni, a következő évben, hasonló nagyságrendű kerettel kiírásra kerülő pályázat esetében – a feltételek módosítását követően – az Önkormányzat vélhetően a tulajdonosi hozzájárulás birtokában jogosult lesz a pályázat benyújtására.

Mivel a főutca ezen szakasza is – egyészen az iskola előtt lévő zebrával bezárólag – a Magyar Állam tulajdonában és a Magyar Közút Nonprofit Zrt. kezelésében lévő országos közút, amin a tömegközlekedés is folyik, így a fenntartási pl. síkosságmentesítési teendők miatt a teljes ingatlan tulajdonba vételét nem javasolt.

Mód van azonban az ingatlannak teljes hosszában történő megosztására, melynek során a létrejövő szegélyek közötti – a forgalmi sávokat tartalmazó – pályaszerkezet területe az állami közút része maradna, míg az ettől kifelé eső két oldalsáv – zöldterület, járda stb. – önkormányzati tulajdonba kerülne. Az új zárt csapadékvízelvezető rendszer ezen területeken létesülne. Ez a megoldás összhangban van a közúti közlekedésről szóló 1988. évi I. törvény előírásaival, illetve előzetesen egyeztetésre került a Magyar Közút Nonprofit Zrt. illetékesével.

A határozat elfogadásához egyszerű szavazattöbbség szükséges.

Nagykovácsi, 2017. október 25.

Kiszelné Mohos Katalin

Polgármester

Melléklet:

1. Elvi közútkezelői hozzájárulás
2. Felszólítás hiánypótlásra

**HATÁROZATI JAVASLAT**

**Tárgy: Döntés felszíni csapadékvíz-elvezetés létesítményeinek fejlesztésével érintett terület önkormányzati tulajdonba vételi eljárásának megindításáról**

Nagykovácsi Nagyközség Önkormányzatának Képviselő-testülete úgy dönt, hogy a „Települések felszíni csapadékvíz-elvezetés létesítményeinek fejlesztése, a települési vízgazdálkodás korszerűsítésének támogatása Pest megye területén”címen kiírt pályázat keretében a Kossuth Lajos utca – Ady E. utca és Tisza István tér közötti szakaszán – (hrsz. 306/3) létesítendő zárt csapadékvíz-elvezető rendszer kapcsán az ingatlan megosztását kezdeményezi, és a tervezett beruházással érintett, az útszegélyek valamint az ingatlan határai közötti területeknek önkormányzati tulajdonba vételére vonatkozó eljárás előkészítését megkezdi, egyben felhatalmazza a polgármestert a szükséges intézkedések megtételére.

**Határidő**: azonnal

**Felelős:** Polgármester